CELEX: 62019TN0272
Language: da
Date: 2019-04-25 00:00:00
Title: Sag T-272/19: Sag anlagt den 25. april 2019 — TO mod EU-Udenrigstjenesten

24.6.2019   
            
            
               DA
            
            
               Den Europæiske Unions Tidende
            
            
               C 213/67
            
         
      Sag anlagt den 25. april 2019 — TO mod EU-Udenrigstjenesten
      (Sag T-272/19)
      (2019/C 213/65)
      Processprog: fransk
      
         Parter
      
      
         Sagsøger: TO (ved advokat G. Generet)
      
         Sagsøgt: Tjenesten for EU’s Optræden Udadtil (EU-Udenrigstjenesten)
      
         Sagsøgerens påstande
      
      
                  —
               
               
                  Annullation af EU-Udenrigstjenestens ansættelsesmyndigheds afgørelse af 15. juni 2018, hvori det fastslås, at sagsøgeren ikke opfylder alle de betingelser for ansættelse, der er fastsat i ansættelsesvilkårenes artikel 82, og at hun ikke kan ansættes i EU-Udenrigstjenesten som kontraktansat i henhold til ansættelsesvilkårenes artikel 3b.
               
            
                  —
               
               
                  Annullation af EU-Udenrigstjenestens ansættelsesmyndigheds afgørelse af 14. januar 2019 om afslag på den klage, som sagsøgeren indgav den 14. september 2018.
               
            
                  —
               
               
                  EU-Udenrigstjenesten tilpligtes at betale sagsøgeren en godtgørelse opgjort til 36 992,52 EUR svarende til et års løn for en kontrakt AC FG II efter den løntabel, der er gældende fra den 1. november 2017, med forbehold for justering under sagen.
               
            
                  —
               
               
                  EU-Udenrigstjenesten tilpligtes at beregne tabet for så vidt angår pensionsrettigheder som følge af hendes manglende ansættelse.
               
            
                  —
               
               
                  EU-Udenrigstjenesten tilpligtes at betale sagsøgeren en godtgørelse på 15 000 EUR for den ikke-økonomiske skade som følge af angrebet på hendes værdighed og faglige omdømme.
               
            
                  —
               
               
                  EU-Udenrigstjenesten tilpligtes at betale sagsøgeren en godtgørelse på 15 000 EUR for den ikke-økonomiske skade som følge af angrebet på hendes helbred og personlige ligevægt.
               
            
                  —
               
               
                  EU-Udenrigstjenesten tilpligtes at betale sagsøgeren en godtgørelse på 15 000 EUR for den ikke-økonomiske skade som følge af EU-Udenrigstjenestens tilsidesættelse af forordning nr. 45/2001 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger.
               
            
                  —
               
               
                  EU-Udenrigstjenesten tilpligtes at betale sagsøgeren en godtgørelse på 10 000 EUR for den ikke-økonomiske skade som følge af tilsidesættelsen af den lægelige tavshedspligt og af den fortrolige karakter af personoplysninger, som vedrører sagsøgerens lægejournal.
               
            
                  —
               
               
                  EU-Udenrigstjenesten tilpligtes at betale sagsøgeren en godtgørelse på 15 000 EUR for den ikke-økonomiske skade som følge af bagvaskelsen af og/eller de æreskrænkende beskyldninger mod sagsøgeren.
               
            
                  —
               
               
                  EU-Udenrigstjenesten tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremført to anbringender.
      
                  1.
               
               
                  Første anbringende om tilsidesættelse af artikel 33, stk. 2, i vedtægten for tjenestemænd i Den Europæiske Union og af artikel 82 og artikel 83 i ansættelsesvilkårene for de øvrige ansatte i Den Europæiske Union, af proportionalitetsprincippet og af kontradiktionsprincippet, af retten til en god forvaltning og af omsorgspligten, af princippet om forbud mod forskelsbehandling og af retten til en upartisk og retfærdig behandling og af forbuddet mod enhver form for psykisk chikane.
               
            
                  2.
               
               
                  Andet anbringende om tilsidesættelse af Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT 2001, L 8, s. 1) og af artikel 8 i Den Europæiske Unions charter om grundlæggende rettigheder.